Period: Old Babylonian
Genre: Literary
Transliteration:
<SURFACE>
en ud huš du₇-ru kur₂-kur₂ suh₃-e kalam-ma ni₂ mah...du₈
{d}nergal kar gal an ki tud₂ <unk> zi-ŋal₂ šar₂-ra
en igi huš il₂-la-ni uŋ₃ lu-a sig₁₀-ge erim₂...{ŋiš}tukul du₈
{d}nergal a₂-tuku an ki-a uŋ₃...<unk> zar-re-eš
bar-sud-am₃
en ud gal me mah-zu du₇-ru {tum₉}u₁₈-lu kalam-ma dul-lu
{d}nergal erim₂ nam ku₅-ra₂-ni tum₉ u₈ tu₁₁ lil₂-e sag₃-ge
en sukuₓ(LIL)-ra₂ kalag-ga kišib-la₂ tuku na-me e-ne-ra nu-gub-bu
{d}nergal daŋal il₂ u₁₈-ru er₉ gur₃-ru gal niŋ₂ ar₂-re-eš e
dirig šul gal-e-ne nam-ur-saŋ-ŋa₂-ni <unk> e nam-ur-saŋ-ŋa₂
{d}nergal an ki zag til-bi-še₃ nam-mah-a-ni dul-la
šag₄-ba-tuku-am₃
ur-saŋ saŋ il₂ en nir-ŋal₂-lu dumu gaba zig₃ a-a-na
{d}nergal ab hu-luh ni₂ huš ri na-me gaba ru-gu₂ nu-zu
šul zig₃-ga-ni mir a-ma-ru kur-kur un-tu₁₁-be₂
{d}nergal ušumgal u₃-mun dul₄-lu uš₂ zi-ŋal₂-la na₈-na₈
bar-sud 2(diš)-kam-ma-am₃
en a-a ugu-ni {d}nu-nam-nir-gin₇ til₃ mud e-ne-da ŋal₂
{d}nergal e₂ da-ri₂ iri₁₁-gal {d}en-lil₂ ban₃-da-me-en
nam tar-re di kud ka-aš bar-re-da za-a-da ša-mu-e-da-ŋal₂
{d}nergal a-ra₂ gal me huš-bi šu mah-zu-uš im-si
ŋarza mah na-me nu-zu-ba za-a-ra si ma-ra-ab-sa₂
{d}nergal ŋiš-hur šu-luh uŋ₃-ba saŋ en₃ tar-bi-me-en
šag₄-ba-tuku 2(diš)-kam-ma-am₃
ki ud šu₂-a {d}utu ma-ra-an-e₃ barag ni₂ gur₃-ru ma-ra-an-ri
{d}nergal <unk> e-bi tum₂-mu-bi en za-a-da ŋal₂-me-en
ki ud e₃ en <unk> <unk> <unk> bi ni₂ gal huš gur₃-ru-me-en
{d}nergal za₃-mi₂ a-re-zu ni₂ su zig₃ bar-re-dam
bar-sud 3(diš)-kam-ma-am₃
sipad gen₆-ne šul zid {d}utu-gin₇ di si sa₂ kud-kud
{d}šu-i₃-li₂-šu nun me ul pa e₃ {d}a-nun-na-ke₄-ne
{d}nergal e-ne-ra hul-du-ni zar-re-eš sal-mu-na-ab
{d}šu-i₃-li₂-šu za-a-ar nir hu-mu-u₈-de₃-ŋal₂ hul₂-la hu-mu-di-ni-ib-tum₂
sipad ha-ba-du {d}utu-gin₇ uŋ₃-ba mu-ni he₂-em-mi-i-i
{d}šu-i₃-li₂-šu kur-kur uŋ₃ lu-a zi-ni he₂-em-mi-ib₂-aŋ₂
bar-sud-da-am₃
{d}nergal nun {d}šu-i₃-li₂-šu ŋiškim-til₃-la-ni ud su₃-ra₂-še₃ he₂-me-en
ŋiš-gi₄-ŋal₂ sa-gid₂-da-bi-im
en kur gal-la niŋ₂ ul₄-le-eš-e ak u₃-ma huš erim₂ dub₂-bu
{d}nergal dub-bu dili-e-bi nu-še-ga zi ir ni₂ er₉-e-ne
en nir-ŋal₂ meš₃ {d}nu-nam-nir-ra u₃-tud-da ki ŋar-ra-ni...
...šag₄ mir {d}en-lil₂-la₂ a sed su₃
en gal ŋiri₃ kur saŋ dub₂-ba...<unk> zu...ru-uš i₃-ŋal₂
...me₃-še₃ gub-be₂ nir saŋ il₂-i
en gu₂-erim₂-ma piriŋ-gin₇ ka ša-an-ta <unk> za-ra gi₄ nu-še-ga
...{sa}šu₂-uš-gal hul-du šu šu₂-ur gu₂-erim₂-ŋal₂-la
ur-saŋ kur a-a-zu-še₃ nu-še-ga ud huš gal-bi-me-en
{d}nergal iri-bad₃ a₂-dam-bi ni₂ um-ši-te
am-gin₇ ŋiri₃-za ba-ši-gub-be₂-en si gal-zu bi₂-tu₁₁
{d}nergal šeg₁₂-bi in-dal-gin₇ an-na um-mi-gu₇
igi huš-u₃ i₃-gur₃-u₃ igi nu-bar-re kalam-ma um-mi-ŋar uŋ₃-ba
{d}nergal u₃-mun-bi šeŋ₁₄-gin₇ sur₃-sur₃-ra i-ni-in-de₂
uŋ₃ gu₂-erim₂-ma u₈ i-ne₂-ŋar zi šar₂ kar i₃-bi₂-dug₄
{d}nergal šul za-a-da kar-bi ar₂-zu ši-im-galam-e
en šu ŋar {d}en-lil₂-la₂ mu-u₈-gi šag₄ a-a-na mu-un-sed
{d}nergal kalag-ga dumu kur gam {d}nu-nam-nir-ra-kam
sipad an-ne₂ uŋ₃ šar₂-ra pad₃-da šul zid il₂ kur gal-la
{d}šu-i₃-li₂-šu šu-luh pa e₃ ak-de₃ {d}nin-lil₂-le tud-da
hu-mu-un-tah-e šen-šen me₃-a <unk> ŋiš ŋiš-e la₂-a
{d}nergal e-ne-ra hul-du-ni sim{mušen}gin₇ za-e ur₄-ur₄-u₄-mu-na-ab
kur nu-še-ga-na u₁₈-lu huš bi₂-dul ŋiš gaz-bi he₂-me-en
{d}šu-i₃-li₂-šu du₆-ul-mu-na-ab iri e-ne-še₃ nu-ŋal₂
sa-ŋar-ra-am₃
en er₉ a-a ugu-na nam-nir-ŋal₂ šum₂-ma
{d}nergal en {d}nu-nam-nir-re nam-nir-ŋal₂ šum₂-ma
{d}šu-i₃-li₂-šu zi su₃-ud-ŋal₂ nam-til₃-la-ni eš₃ e₂-meš₃-lam-ma ul-še₃ ša-mu-ra-ab-mu₂-mu₂
u₁₈-ru₁₂-bi-im
a-da-ab {d}nergal-ka-am₃

Cuneiform:
<SURFACE>
𒂗𒌓𒍽𒌌𒊒𒉽𒉽𒄗𒂊𒌧𒈠𒉎𒈤...𒂃
𒀭𒊊𒀕𒃲𒋼𒀀𒃲𒀭𒆠𒉺𒍜<unk>𒍣𒅅𒊹𒊏
𒂗𒅆𒍽𒅍𒆷𒉌𒌧𒇻𒀀𒋧𒄀𒉈𒊒...𒄑𒆪𒂃
𒀭𒊊𒀕𒃲𒀉𒌇𒀭𒆠𒀀𒌧...<unk>𒇡𒊑𒌍
𒁇𒋤𒀀𒀭
𒂗𒌓𒃲𒈨𒈤𒍪𒌌𒊒𒅎𒍇𒇻𒌧𒈠𒌋𒌆𒇻
𒀭𒊊𒀕𒃲𒉈𒊒𒉆𒋻𒁺𒉌𒅎𒇇𒄸𒆤𒂊𒉺𒄀
𒂗𒇸𒁺𒆗𒂵𒈩𒇲𒌇𒈾𒈨𒂊𒉈𒊏𒉡𒁺𒁍
𒀭𒊊𒀕𒃲𒂼𒅍𒍇𒊒𒄊𒅍𒊒𒃲𒃻𒌒𒊑𒌍𒂊
𒋛𒀀𒂄𒃲𒂊𒉈𒉆𒌨𒊕𒂷𒉌<unk>𒂊𒉆𒌨𒊕𒂷
𒀭𒊊𒀕𒃲𒀭𒆠𒍠𒌀𒁉𒂠𒉆𒈤𒀀𒉌𒌋𒌆𒆷
𒊮𒁀𒌇𒀀𒀭
𒌨𒊕𒊕𒅍𒂗𒉪𒅅𒇻𒌉𒃮𒍣𒀀𒀀𒈾
𒀭𒊊𒀕𒃲𒀊𒄷𒈛𒉎𒍽𒊑𒈾𒈨𒃮𒊒𒄘𒉡𒍪
𒂄𒍣𒂵𒉌𒂇𒀀𒈠𒊒𒆳𒆳𒌧𒄸𒁉
𒀭𒊊𒀕𒃲𒃲𒁔𒅇𒁵𒂈𒇻𒌀𒍣𒅅𒆷𒅘𒅘
𒁇𒋤𒈫𒄰𒈠𒀀𒀭
𒂗𒀀𒀀𒌋𒅗𒉌𒀭𒉡𒉆𒉪𒁶𒋾𒄷𒄭𒂊𒉈𒁕𒅅
𒀭𒊊𒀕𒃲𒂍𒁕𒌷𒀕𒃲𒀭𒂗𒆤𒌉𒁕𒈨𒂗
𒉆𒋻𒊑𒁲𒋻𒅗𒀸𒁇𒊑𒁕𒍝𒀀𒁕𒊭𒈬𒂊𒁕𒅅
𒀭𒊊𒀕𒃲𒀀𒁺𒃲𒈨𒍽𒁉𒋗𒈤𒍪𒍑𒅎𒋛
𒉺𒀭𒈤𒈾𒈨𒉡𒍪𒁀𒍝𒀀𒊏𒋛𒈠𒊏𒀊𒁲
𒀭𒊊𒀕𒃲𒄑𒄯𒋗𒈛𒌧𒁀𒊕𒇷𒋻𒁉𒈨𒂗
𒊮𒁀𒌇𒈫𒄰𒈠𒀀𒀭
𒆠𒌓𒋙𒀀𒀭𒌓𒈠𒊏𒀭𒌓𒁺𒁈𒉎𒅍𒊒𒈠𒊏𒀭𒊑
𒀭𒊊𒀕𒃲<unk>𒂊𒁉𒁺𒈬𒁉𒂗𒍝𒀀𒁕𒅅𒈨𒂗
𒆠𒌓𒌓𒁺𒂗<unk><unk><unk>𒁉𒉎𒃲𒍽𒅍𒊒𒈨𒂗
𒀭𒊊𒀕𒃲𒍠𒊩𒀀𒊑𒍪𒉎𒋢𒍣𒁇𒊑𒁮
𒁇𒋤𒐈𒄰𒈠𒀀𒀭
𒉺𒇻𒄀𒉈𒂄𒍣𒀭𒌓𒁶𒁲𒋛𒁲𒋻𒋻
𒀭𒋗𒉌𒉌𒋗𒉣𒈨𒌌𒉺𒌓𒁺𒀭𒀀𒉣𒈾𒆤𒉈
𒀭𒊊𒀕𒃲𒂊𒉈𒊏𒅆𒌨𒁺𒉌𒇡𒊑𒌍𒊩𒈬𒈾𒀊
𒀭𒋗𒉌𒉌𒋗𒍝𒀀𒅈𒉪𒄷𒈬𒇇𒉈𒅅𒄾𒆷𒄷𒈬𒁲𒉌𒅁𒁺
𒉺𒇻𒄩𒁀𒁺𒀭𒌓𒁶𒌧𒁀𒈬𒉌𒃶𒅎𒈪𒄿𒄿
𒀭𒋗𒉌𒉌𒋗𒆳𒆳𒌧𒇻𒀀𒍣𒉌𒃶𒅎𒈪𒌈𒉘
𒁇𒋤𒁕𒀀𒀭
𒀭𒊊𒀕𒃲𒉣𒀭𒋗𒉌𒉌𒋗𒅆𒁾𒋾𒆷𒉌𒌓𒋤𒁺𒂠𒃶𒈨𒂗
𒄑𒄄𒅅𒊓𒁍𒁕𒁉𒅎
𒂗𒆳𒃲𒆷𒃻𒄉𒇷𒌍𒂊𒀝𒅇𒈠𒍽𒉈𒊒𒂀𒁍
𒀭𒊊𒀕𒃲𒁾𒁍𒀸𒂊𒁉𒉡𒊺𒂵𒍣𒅕𒉎𒄊𒂊𒉈
𒂗𒉪𒅅𒈩𒀭𒉡𒉆𒉪𒊏𒅇𒌅𒁕𒆠𒃻𒊏𒉌...
...𒊮𒂇𒀭𒂗𒆤𒇲𒀀𒈻𒋤
𒂗𒃲𒄊𒆳𒊕𒂀𒁀...<unk>𒍪...𒊒𒍑𒉌𒅅
...𒀞𒂠𒁺𒁉𒉪𒊕𒅍𒄿
𒂗𒄘𒉈𒊒𒈠𒊊𒁶𒅗𒊭𒀭𒋫<unk>𒍝𒊏𒄄𒉡𒊺𒂵
...𒊓𒋙𒍑𒃲𒅆𒌨𒁺𒋗𒋙𒌨𒄘𒉈𒊒𒅅𒆷
𒌨𒊕𒆳𒀀𒀀𒍪𒂠𒉡𒊺𒂵𒌓𒍽𒃲𒁉𒈨𒂗
𒀭𒊊𒀕𒃲𒌷𒂦𒀉𒁮𒁉𒉎𒌝𒅆𒋼
𒄠𒁶𒄊𒍝𒁀𒅆𒁺𒁉𒂗𒋛𒃲𒍪𒉈𒄸
𒀭𒊊𒀕𒃲𒋞𒁉𒅔𒊑𒁶𒀭𒈾𒌝𒈪𒅥
𒅆𒍽𒅇𒉌𒅍𒅇𒅆𒉡𒁇𒊑𒌧𒈠𒌝𒈪𒃻𒌧𒁀
𒀭𒊊𒀕𒃲𒅇𒁵𒁉𒅎𒀀𒀭𒁶𒄮𒄮𒊏𒄿𒉌𒅔𒌤
𒌧𒄘𒉈𒊒𒈠𒇇𒄿𒉌𒃻𒍣𒊹𒋼𒀀𒉌𒉈𒅗
𒀭𒊊𒀕𒃲𒂄𒍝𒀀𒁕𒋼𒀀𒁉𒌒𒍪𒅆𒅎𒃴𒂊
𒂗𒋗𒃻𒀭𒂗𒆤𒇲𒈬𒇇𒄀𒊮𒀀𒀀𒈾𒈬𒌧𒈻
𒀭𒊊𒀕𒃲𒆗𒂵𒌉𒆳𒃵𒀭𒉡𒉆𒉪𒊏𒄰
𒉺𒇻𒀭𒉌𒌧𒊹𒊏𒅆𒊒𒁕𒂄𒍣𒅍𒆳𒃲𒆷
𒀭𒋗𒉌𒉌𒋗𒋗𒈛𒉺𒌓𒁺𒀝𒉈𒀭𒎏𒆤𒇷𒌅𒁕
𒄷𒈬𒌧𒈭𒂊𒊿𒊿𒀞𒀀<unk>𒄑𒄑𒂊𒇲𒀀
𒀭𒊊𒀕𒃲𒂊𒉈𒊏𒅆𒌨𒁺𒉌𒉆𒄷𒁶𒍝𒂊𒌴𒌴𒌓𒈬𒈾𒀊
𒆳𒉡𒊺𒂵𒈾𒍇𒇻𒍽𒉈𒌋𒌆𒄑𒄤𒁉𒃶𒈨𒂗
𒀭𒋗𒉌𒉌𒋗𒇯𒌌𒈬𒈾𒀊𒌷𒂊𒉈𒂠𒉡𒅅
𒊓𒃻𒊏𒀀𒀭
𒂗𒄊𒀀𒀀𒌋𒅗𒈾𒉆𒉪𒅅𒋧𒈠
𒀭𒊊𒀕𒃲𒂗𒀭𒉡𒉆𒉪𒊑𒉆𒉪𒅅𒋧𒈠
𒀭𒋗𒉌𒉌𒋗𒍣𒋤𒌓𒅅𒉆𒋾𒆷𒉌𒀊𒂍𒈩𒇴𒈠𒌌𒂠𒊭𒈬𒊏𒀊𒊬𒊬
𒍇𒂗𒁉𒅎
𒀀𒁕𒀊𒀭𒊊𒀕𒃲𒅗𒀀𒀭